Ogre oru looduspark

Ogre oru looduspark (läti Ogres ieleja) on looduspark Lätis Madona piirkonna Ērgļi ja Sausnēja valla territooriumil, ning Ogre piirkonna Mazozoli, Meņģele, Taurupe, Madliena, Krape, Lēdmane, Rembate ja Ogresgalsi valla territooriumil.

Kaitseala loodi 2004. aastal, et kaitsta Ogre oru loodust ja kultuuriloolisi väärtusi ning  tasakaalustada piirkonna majandustegevust puhkevõimalustega. Tegemist on ka Natura 2000 alaga. Seal esineb 11 biotoopi, mis on üleeuroopaliselt väärtuslikud, lisaks 15 biotoopi, mis on kaitse all Lätis.Ogres ieleja

Looduspargi moodustab Ogre jõe org Ērgļi ja Ogresgalsi vahel. Looduspark jääb osaliselt Vidzeme kõrgustikule, osalt Kesk-Läti madalikule.

Loodusparki jääb mitmeid väiksemaid kaitstavaid territooriumeid, nende seas Vērene jalakate ja künnapuude metsa hoiuala, Kalnrēžase ja Tarbiņase dolomiitliivakivi paljandid, Brāži kärestike ja Akmeņupīte kose geoloogiline kaitseala, ja Līčupe paljand.Latvijas īpaši aizsargājamām dabas teritorijām dabas datu pārvaldības sistēmā OZOLS Loodusparki jääb Ogresmuiža  valge-toonekure koloonia.

Kaitstavatest muisusmälestistest jäävad loodusparki Ķikuti muinaskalmed ehk Kalmeküngas, Kaivēni linnamägi, hiiepaik Skudrase linnamäel, Vecpriekšēni muinaskalmed, Priekšēni linnamägi ehk Pumpiņkalns, Baltava piiskopilinnus, Pelīcēni muinaskalmed, Ogre linnamägi, Meņģele kalmistuvärava kabel, Meņģele keskaegne kalmistu, Meņģele kirik, Ozolēni muinaskalmed, hiiepaik Ģērķi Jumalamägi ehk Ģērķi Ohvrimägi, Vērene mõisa hoonetekompleks (sealhulgas häärber, kupja maja, ait ning park), Lejasoķēni muinaskalmed, Uženi linnamägi, Jaunzemji muinaskalmed, Beķubode keskaegne kalmistu, Tulki keskaegne kalmistu, Vecdzilnase muinaskalmed ja Kuradikivi nime kandev hiiepaik.DABAS PARKA “OGRES IELEJA” DABAS AIZSARDZĪBAS PLĀNS, Rīga, 2008, lk. 18

51% kaitsealast on metsa all, 10% on veekogud ja 18,7% asustatud ala. Põllumajanduslikku maad on rohkem Ogre jõe alamjooksul.DABAS PARKA “OGRES IELEJA” DABAS AIZSARDZĪBAS PLĀNS, Rīga, 2008, lk. 12 Metsades kasvab valdaval  hall lepp, järgnevad kask, kuusk ja mänd.DABAS PARKA “OGRES IELEJA” DABAS AIZSARDZĪBAS PLĀNS, Rīga, 2008, lk. 40 Ogre jõele on looduspargis rajatud viis hüdroelektrijaama (Ogre, Vecogre, Aviekste, Lobe ja Ērgļi).DABAS PARKA “OGRES IELEJA” DABAS AIZSARDZĪBAS PLĀNS, Rīga, 2008, lk. 31 Aluskorra moodustavad Frasnes'i lademe kivimid (liivakivi, dolomiitmergel, aleuriit, dolokivi ja dolomiidistunud liivakivi.DABAS PARKA “OGRES IELEJA” DABAS AIZSARDZĪBAS PLĀNS, Rīga, 2008, lk. 30

Looduskaitsealustest liikidest sinevad seal karvane maarjalepp, valge-toonekurg, must-toonekurg, värbkakk, valgeselg-kirjurähn, punaselg-õgija, rukkirääk, väike-konnakotkas, musträhn, väike-kärbsenäpp, sookurg, hallpea-rähn, laanepüü, roo-loorkull, teder, jäälind, tamme-kirjurähn, nõmmelõoke, kobras, ilves, saarmas, hunt, metsnugis, rohukonn, rabakonn, veekonn, tiigikonn, kivisisalik, harilik hink, võldas, ojasilm, rohe-vesihobu ja paksukojaline jõekarp.DABAS PARKA “OGRES IELEJA” DABAS AIZSARDZĪBAS PLĀNS, Rīga, 2008, lk. 6-7 Looduspark on Lätis ainus teadaolev Euroopa laikõrva elupaik. Ainult Lätis kaitstavatest liikidest elavad seal nurmkana, hallõgija, jääkoskel, põldvutt ja väänkael.DABAS PARKA “OGRES IELEJA” DABAS AIZSARDZĪBAS PLĀNS, Rīga, 2008, lk. 64

 Viited 

 Välislingid 
 Kaitseala piirid (I osa)
 Kaitseala piirid (II osa)
 Kaitseala piirid (III osa)

Kategooria:Läti looduspargid
Kategooria:Ogre piirkond
Kategooria:Madona piirkond